b'\n_START_ARTICLE_\nBa\xc5\xa1\xc4\x8dar\xc5\xa1ija\n_START_PARAGRAPH_\nBa\xc5\xa1\xc4\x8dar\xc5\xa1ija je stara sarajevska \xc4\x8dar\xc5\xa1ija, te povijesno i kulturno sredi\xc5\xa1te grada. Ba\xc5\xa1\xc4\x8dar\xc5\xa1ija je izgra\xc4\x91ena u 15. stolje\xc4\x87u, kada je Isa-beg Isakovi\xc4\x87 osnovao i cijeli grad. Rije\xc4\x8d Ba\xc5\xa1\xc4\x8dar\xc5\xa1ija potje\xc4\x8de od rije\xc4\x8di "ba\xc5\xa1", koja na turskom zna\xc4\x8di "glavna", tako da Ba\xc5\xa1\xc4\x8dar\xc5\xa1ija zna\xc4\x8di "glavna \xc4\x8dar\xc5\xa1ija". Zbog velikog po\xc5\xbeara u 19. stolje\xc4\x87u, dana\xc5\xa1nja Ba\xc5\xa1\xc4\x8dar\xc5\xa1ija je dvostruko manja nego \xc5\xa1to je nekad bila. Komunisti\xc4\x8dke vlasti su je htjele potpuno uni\xc5\xa1titi 1940-ih godina, smatraju\xc4\x87i da staro trgova\xc4\x8dko sredi\xc5\xa1te nema ulogu u modernom gradu, ali su odustale od tog plana. _NEWLINE_Ba\xc5\xa1\xc4\x8dar\xc5\xa1ija se nalazi na sjevernoj obali rijeke Miljacke, u op\xc4\x87ini Stari Grad Sarajevo. Na njoj se nalazi nekoliko va\xc5\xbenih povijesnih objekata. Danas je Ba\xc5\xa1\xc4\x8dar\xc5\xa1ija glavna turisti\xc4\x8dka atrakcija grada Sarajeva.'